Ole Einar Björndalen haluaa menestyä myös ilman asetta - Ampumahiihto - Ilta-Sanomat
Björndalen haluaa menestyä myös ilman asetta
Julkaistu: 29.11.2010 11:26
Ole Einar Björndalen haluaa menestyä ampumahiihdon maailmancupin ja MM-kisojen lisäksi myös maastohiihdon MM-kisoissa Oslossa.
Ampumahiihdon maailmancupin kestosuosikilla Ole Einar Björndalenillahttp://www.is.fi/haku/?search-term=ole+einar+bjorndalenilla riittää haasteita Ruotsin Östersundissa kuluvalla viikolla alkavalla cup-kaudella. Norjalainen haluaa palata cupin valtiaaksi ja menestyä maaliskuun MM-kisoissa, mutta mieli palaa mukaan myös Oslon MM-hiihtoihin.
- Kaikki on mahdollista. Oslo on vähän sellainen juttu, joka tulee eteen kerran elämässä. Toki ampumahiihdon MM-kisatkin ovat tärkeä kilpailu, Björndalen arvioi hiljattain norjalaisen NRK:n radiohaastattelussa.
Ampumahiihdossa Björndalen, 36, on voittanut kaiken mahdollisen. Maailmancupin kokonaiskilpailun hän on vienyt kuudesti. Cupin osakilpailuvoittoja on koossa 91 ja kaikkiaan 92, jos mukaan lasketaan yksi maastohiihtocupin osakilpailuvoitto. MM- ja olympiakisoista voittoja on kertynyt yhteensä parikymmentä.
- Se on vaikea valinta. Huippukunnossa olen yksi maailman parhaista vapaalla hiihtotavalla. Jos kaikki menee nappiin, voittokin on mahdollista, Björndalen arvioi mahdollisuuksiaan MM-hiihdoissa.
Norjalainen kokeili vauhtiaan maastohiihdon maailmancupissa Jällivaarassa reilu viikko sitten. Hän ylsi 15 kilometrin vapaan hiihtotavan kilpailussa 25. sijalle. Eroa kisan voittaneeseen Marcus Hellneriinhttp://www.is.fi/haku/?search-term=marcus+hellneriin jäi reilu minuutti.
Ampumahiihdon maailmancupissa Björndalenilla ja cupin voittoa puolustavalla maajoukkuetoveri Emil Hegle Svendsenillahttp://www.is.fi/haku/?search-term=emil+hegle+svendsenilla riittää kovia haastajia muiden muassa Saksan, Venäjän ja Ruotsin maajoukkueissa.
Neuner ja Ekholm suosikkeja
Naisten cup-voittoa puolustavan Magdalena Neunerinhttp://www.is.fi/haku/?search-term=magdalena+neunerin päätös jatkaa uraansa tuo väriä kärkitaisteluun. Vancouverin olympiamenestyksen jälkeen 23-vuotiaalla saksalaisella oli pieniä motivaatio-ongelmia, mutta nyt uutta potkua harjoitteluun tuovat vuoden 2012 MM-hiihdot Ruhpoldingissa.
- Ilman muuta halua olla mukana MM-kisoissa, kun ne ovat kotimaisemissani, Neuner sanoo.
Saksan joukkueelle Neunerin panos oli mannaa, kun Kati Wilhelmhttp://www.is.fi/haku/?search-term=kati+wilhelm, Martina Beckhttp://www.is.fi/haku/?search-term=martina+beck ja Simone Hauswaldhttp://www.is.fi/haku/?search-term=simone+hauswald ovat lopettaneet aktiiviuransa. Viime ajat flunssaa potenut Neuner saattaa jättää väliin kauden avauskisat Östersundissa.
Cupin suosikkeihin lukeutuu myös Ruotsin Helena Jonssonhttp://www.is.fi/haku/?search-term=helena+jonsson, joka naimisiin mentyään kilpailee nyt nimellä Helena Ekholmhttp://www.is.fi/haku/?search-term=helena+ekholm. Hän avasi kauden mainiosti viime vuonna, mutta hiipui sitten cupin kokonaiskilpailussa kolmanneksi ja pettyi vauhtiinsa Vancouverin olympialaisissa.
Nyt Ekholm on mediatietojen mukaan terästänyt treeniään henkisellä valmennuksella. Tavoite on menestyä cupissa ja Hanti-Mansinskinhttp://www.is.fi/haku/?search-term=hanti-mansinskin MM-kisoissa maaliskuun alussa. Suomen kärkinimi cupissa on viime vuonna 22. sijalle yltänyt Kaisa Mäkäräinenhttp://www.is.fi/haku/?search-term=kaisa+makarainen.
Naisten maailmancup alkaa keskiviikkona Östersundissa 15 kilometrin kilpailulla ja miesten cup torstaina 20 kilometrin kilpailulla.